### SPRENDIMAS

**DĖL GATVIŲ GEOGRAFINIŲ CHARAKTERISTIKŲ PAKEITIMO RINGAUDŲ IR ZAPYŠKIO SENIŪNIJOSE**

2024 m. spalio 21 d. Nr. TSP-383

Kaunas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Kauno rajono savivaldybės tarybos 2013 m. spalio 24 d. sprendimą Nr. TS-426 „Dėl Kauno r. sav. Ringaudų sen. Mitkūnų k. žemės sklypo, kadastrinis Nr. 5250/0010:320, detaliojo plano patvirtinimo, padalijimo, pagrindinės žemės naudojimo paskirties keitimo, teritorijos tvarkymo ir naudojimo režimo, statybos reglamento ir specialiųjų žemės naudojimo sąlygų nustatymo“, VĮ Registrų centro Adresų registro departamento 2017 m. rugsėjo 15 d. raštą Nr. (1.1.30.)s-7862 „Dėl seniūnijų aptarnaujamų teritorijų ribų nustatymo ir pakeitimo“, Kauno rajono savivaldybės taryba n u s p r e n d ž i a:

Pakeisti gatvių geografines charakteristikas:

1. Ringaudų sen., Mitkūnų k. – Skroblų g. (1 priedas).

2. Zapyškio sen., Papiškių k. – Beržų g. (2 priedas).

Šis sprendimas gali būti skundžiamas savo pasirinkimu Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras

M. Kruopis, tel. (+370 37) 305 514

**KAUNO RAJONO SAVIVALDYBĖS ADMINISTRACIJOS**

**URBANISTIKOS SKYRIUS**

**SAVIVALDYBĖS TARYBOS SPRENDIMO ,,DĖL GATVIŲ GEOGRAFINIŲ CHARAKTERISTIKŲ PAKEITIMO RINGAUDŲ IR ZAPYŠKIO SENIŪNIJOSE“ PROJEKTO**

**AIŠKINAMASIS RAŠTAS**

2024 m. spalio 2 d.

Kaunas

**1. Sprendimo projekto tikslai, uždaviniai.**

Atsižvelgiant į Kauno rajono savivaldybės tarybos 2013 m. spalio 24 d. sprendimą
Nr. TS-426 „Dėl Kauno r. sav. Ringaudų sen. Mitkūnų k. žemės sklypo, kadastrinis
Nr. 5250/0010:320, detaliojo plano patvirtinimo, padalijimo, pagrindinės žemės naudojimo paskirties keitimo, teritorijos tvarkymo ir naudojimo režimo, statybos reglamento ir specialiųjų žemės naudojimo sąlygų nustatymo“, VĮ Registrų centro Adresų registro departamento
2017 m. rugsėjo 15 d. raštą Nr. (1.1.30.)s-7862 „Dėl seniūnijų aptarnaujamų teritorijų ribų nustatymo ir pakeitimo“, Kauno rajono savivaldybės tarybai siūloma pakeisti gatvių geografines charakteristikas, t. y. ašinių linijų išdėstymą – gatvės ilgį, pradžios, pabaigos ir posūkio taškus.

**2. Siūlomos teisinio reguliavimo nuostatos.**

Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis nustato, kad gatvių geografinės charakteristikos keičiamos savivaldybių tarybų sprendimais pagal Lietuvos Respublikos Vyriausybės ar jos įgaliotos institucijos nustatytus kriterijus.

**3. Laukiami rezultatai.**

Pritarus sprendimo projektui bus patikslintos sprendime nurodytų seniūnijų gatvių geografinės charakteristikos pagal gyvenamųjų vietovių teritorijų ribų pakeitimus ir patvirtintą žemės sklypo formavimo ir pertvarkymo projektą.

Pagal teisės aktų reikalavimus gyvenamųjų vietovių ribų pakeitimas daro įtaką: tinkamam nekilnojamojo turto administravimui; tiksliam gyvenamosios vietos deklaravimui; efektyviam adresų suteikimui adresų objektams; teisingam nekilnojamojo turto vertės paskaičiavimui mokesčiams surinkti.

Neigiamų padarinių, priėmus teikiamą sprendimo projektą, nenumatoma.

**4. Lėšų poreikis ir šaltiniai.**

Savivaldybės biudžeto lėšų nepareikalaus.

**5. Būtinumas skelbti sprendimą Teisės aktų registre. Viešinimas.**

Informacija apie priimtą sprendimą viešinama Savivaldybės interneto svetainėje www.krs.lt, sprendime nurodytų seniūnijų skelbimų lentose.

**6. Antikorupcinis vertinimas.**

Vertinti nereikia.

**7. Kiti sprendimui priimti reikalingi pagrindimai, skaičiavimai ar paaiškinimai.**

Nėra.

**8. Sprendimo projekto rengėjai. Asmuo, atsakingas už sprendimo įvykdymą.**

Savivaldybės tarybos sprendimo projekto rengėjas ir atsakingas už sprendimo įvykdymą – Mindaugas Kruopis, Kauno rajono savivaldybės administracijos Urbanistikos skyriaus vedėjas.

Urbanistikos skyriaus vedėjas Mindaugas Kruopis